CELEX: 21994D1217(10)
Language: mt
Date: 1994-10-28 00:00:00
Title: Deċiżjoni tal-Kumitat Konġunt taż-ŻEE Nru 22/94 tat-28 ta' Ottubru 1994 li temenda l-Anness XX (Ambjent) għall-Ftehim taż-ŻEE

Avviż Legali Importanti

|

21994D1217(10)

Official Journal L 325 , 17/12/1994 P. 0074 - 0075 Finnish special edition: Chapter 2 Volume 14 P. 0077  Swedish special edition: Chapter 2 Volume 14 P. 0077 

		Deċiżjoni tal-Kumitat Konġunt taż-ŻEENru 22/94tat-28 ta' Ottubru 1994li temenda l-Anness XX (Ambjent) għall-Ftehim taż-ŻEEIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif aġġustat bil-Protokoll li Jaġġusta l-Ftehim għaż-Żona Ekonomika Ewropea, minn hawn iżjed 'il quddiem issir referenza għalih bħala l-Ftehim, u b'mod partikolari l-Artikolu 98 tiegħu,Billi l-Anness XX għall-Ftehim ġie emendat bid-Deċiżjoni tal-Kumitat Konġunt taż-ŻEE Nru 7/94 tal-21 ta' Marzu 1994 li jemenda l-Protokoll 47 u ċerti l-Annessi għall-Ftehim taż-ŻEE [1];Billi d-Deċiżjoni tal-Kummissjoni 93/326/KEE tat-13 ta' Mejju 1993 li tistabbilixxi linji ta' gwida indikattivi għall-iffissar ta' spejjeż u drittijiet fir-rigward tat-tikketta-eko tal-Komunità [2] għandha tiġi inkorporata fil-Ftehim;Billi d-Deċiżjoni tal-Kummissjoni 93/584/KEE tat-22 ta' Ottubru 1993 li tistabbilixxi l-kriterji għal proċeduri simplifikati dwar ir-rilaxx deliberat fl-ambjent ta' pjanti ġenetikament modifikati bi qbil ma' l-Artikolu 6(5) tad-Direttiva tal-Kunsill 90/220/KEE [3] għandha tiġi inkorporata fil-Ftehim;Billi d-Deċiżjoni tal-Kummissjoni 94/10/KEE tal-21 ta' Diċembru 1993 dwar formola taqsira standard għan-notifikar ta' deċiżjoni ta' għoti ta' tikketta-eko tal-Komunità [4] għandha tiġi inkorporata fil-Ftehim,IDDEĊIEDA DAN LI ĠEJ:Artikolu 1Dawn il-punti l-ġodda għandhom jiddaħħlu fl-Anness XX għall-Ftehim wara l-punt 2e (Deċiżjoni tal-Kummissjoni 93/517/KEE):"2ea. 393 D 0326: Id-Deċiżjoni tal-Kummissjoni 93/326/KEE tat-13 ta' Mejju 1993 li tistabbilixxi linji ta' gwida indikattivi għall-iffissar ta' spejjeż u drittijiet fir-rigward tat-tikketta-eko tal-Komunità (ĠU L 129, tas-27.5.1993, p. 23).2eb. 394 D 0010: Billi d-Deċiżjoni tal-Kummissjoni 94/10/KEE tal-21 ta' Diċembru 1993 dwar formola taqsira standard għan-notifikar ta' deċiżjoni ta' għoti ta' tikketta-eko tal-Komunità (ĠU L 7, tal-11.1.1994, p. 17).".Artikolu 2Il-punt il-ġdid li ġej għandu jiddaħħal wara l-punt 25b (Deċiżjoni tal-Kummissjoni 92/146/KEE):"25ċ. 393 D 0584: Id-Deċiżjoni tal-Kummissjoni 93/584/KEE tat-22 ta' Diċembru 1993 li tistabbilixxi l-kriterji għal proċeduri simplifikati dwar ir-rilaxx deliberat fl-ambjent ta' pjanti ġenetikament modifikati bi qbil ma' l-Artikolu 6(5) tad-Direttiva tal-Kunsill 90/220/KEE (ĠU L 279, tat-12.11.1993, p. 42).Id-dispożizzjonijiet tad-Deċiżjoni għandhom, għall-għanijiet tal-Ftehim preżenti, jinqraw bl-addattament li ġej:L-Awstrija, il-Finlandja, l-Islanda, in-Norveġja u l-Isvezja għandhom idaħħlu fis-seħħ il-miżuri meħtieġa sabiex jikkonformaw ma' din id-Deċiżjoni sa mill-1 ta' Jannar 1995.".Artikolu 3It-testi tad-Deċiżjoni tal-Kummissjoni 93/326/KEE, id-Deċiżjoni tal-Kummissjoni 93/584/KEE u d-Deċiżjoni tal-Kummissjoni 94/10/KE fil-lingwa Finlandiża, Islandiża, Norveġiża u Svediża, li huma annessi għall-verżjonijiet tal-lingwi rispettivi ta' din id-Deċiżjoni huma awtentiċi.Artikolu 4Din id-Deċiżjoni għandha tidħol fis-seħħ nhar l-1 ta' Diċembru 1994, sakemm ikunu ġew magħmula n-notifiki kollha taħt l-Artikolu 103(1) tal-Ftehim għall-Kumitat Konġunt taż-ŻEE.Artikolu 5Din id-Deċiżjoni għandha tiġi ppubblikata fis-Sezzjoni taż-ŻEE ta', u fis-Suppliment taż-ŻEE għall-Ġurnal Uffiċjali tal-Komunitajiet Ewropej.Magħmula fi Brussel, fit-28 ta' Ottubru 1994.Għall-Kumitat Konġunt taż-ŻEEIl-PresidentH. Hafstein[1] ĠU L 160, tat-28.6.1994, p. 1.[2] ĠU L 129, tas-27.5.1993, p. 23.[3] ĠU L 279, tat-12.11.1993, p. 42.[4] ĠU L 7, tal-11.1.1994, p. 17.--------------------------------------------------